ບູຣຸນດີ ຍິນດີຕ້ອນຮັບ ການມາຢ້ຽມຢາມ ຂອງສະມາຊິກ ​ສະພາ​ຄວາມໝັ້ນຄົງ ສປຊ 
ທ່ານ Nyamitwe ​ໄດ້​ກ່າວ​ວ່າ ການມາ​ຢ້ຽມຢາມ​ ຂອງ​ສະມາຊິກ ​ສະພາ​ຄວາມໝັ້ນຄົງ ສປຊ ຈະ​ໄດ້​ມາ​ເຫັນດ້ວຍ ​ສາຍຕາ​ຕົວ​ເອງ​ວ່າ ບູຣຸນດີນັ້ນ ​ແມ່ນ​ຢູ່​ໃນ​ຄວາມ​ສະງົບ.
ລັດຖະບານບູຣຸນດີ ໄດ້ກ່າວວ່າ ຕົນຍິນດີໃຫ້ການຕ້ອນຮັບການ ໄປຢ້ຽມຢາມ ນະຄອນ ຂອງສະມາຊິກສະພາ ຄວາມໝັ້ນຄົງອົງການສະຫະປະຊາຊາດທີ່ປຶກສາອະວຸໂສ ຂອງປະທານາທິບໍດີ Pierre Nkurunziza ທ່ານ Willy Nya- mitwe ກ່າວວ່າຄະນະຜູ້ແທນຂອງອົງການສະຫະປະຊາຊາດ ຈະໄດ້ເຫັນທຸກສິ່ງຢ່າງທີ່ທາງປະຊາຄົມນາໆຊາດ ໄດ້ຍິນກ່ຽວ ກັບວິກິດການ ໃນບູຣຸນດີນັ້ນແມ່ນຜິດພາດ ທ່ານ Nyamitwe ໄດ້ກ່າວວ່າ ການມາຢ້ຽມຢາມຂອງສະມາຊິກ ສະພາຄວາມໝັ້ນຄົງ ອົງການສະຫະປະຊາຊາດ ຈະໄດ້ມາເຫັນ ດ້ວຍສາຍຕາຕົວເອງວ່າ ບູຣຸນດີນັ້ນ ແມ່ນຢູ່ໃນຄວາມສະງົບໃນຂະນະທີ່ຕົນພະຍາຍາມ ປົດອາວຸດສ່ວນບຸກຄົນຈຳນວນນຶ່ງຜູ້ຊຶ່ງພະຍາຍາມລົບກວນຄວາມສະງົບໃນປະເທດ ທ່ານ Nyamitwe ໄດ້ກ່າວວ່າ ການໃຫ້ຄວາມເຫັນຂອງທ່ານ Nyamitwe ມີຂຶ້ນໃນຂະນະທີ່ສະມາຊິກສະພາຄວາມໝັ້ນຄົງ ອົງການສະຫະປະຊາຊາດ ໄດ້ອອກເດີນທາງໃນວັນພຸດວານນີ້ ໄປຢ້ຽມຢາມບູຣຸນດີ ດ້ວຍການຮຽກຮ້ອງໃຫ້ລັດຖະບານ ແລະພັກຝ່າຍຄ້ານທຳການເຈລະຈາ ແລະຫລີກລ່ຽງຈາກບັນຫາຂັດແຍ້ງ ກ່ອນທີ່ມັນຈະສາຍໄປນັ້ນ ທ່ານ Nyamitwe ໄດ້ກ່າວວ່າ ປະຊາຊົນຂອງບູຣຸນດີ ແມ່ນໄດ້ເລີ້ມການເຈລະຈາກັນແລ້ວ ໂດຍຜ່ານການສົນທະນາພາຍໃນລະຫວ່າງຊາວບູຣຸນດີດ້ວຍກັນ